**22. A feladat a Rákosi-korszakkal kapcsolatos.** (hosszú)

**Mutassa be a források és ismeretei segítségével a terror fő összetevőit a Rákosikorszakban!**

**Válaszában térjen ki arra, melyek voltak a megfélemlítés jellemző eszközei**

**és a megfélemlített társadalmi csoportok! Világítson rá röviden a terror ideológiai**

**hátterére!**

„1951. június 21-én jött a kitelepítési végzés. […] Személyenként vihettünk magunkkal

egy kézipoggyászt, egy széket, ágyat, asztalt és szekrényt. Velünk együtt vitték gróf

Klebelsberg Kunó özvegyét és testvérének családját. […] Volt velünk bankigazgató,

rendőr- és katonatiszt, minisztériumi osztálytanácsos és főtanácsos, földbirtokos és

még sokan mások. Hajnalban érkeztünk meg Okányba […]. Egy földpadlós nyári

konyhát tudtak nekünk adni, egy búbos kemence volt benne. Villany nem volt a

faluban, vizet is az artézi kútról kellett hordani. Szóval életünk gyökeresen

megváltozott […]. Az első perctől kezdve jártunk dolgozni, útépítésnél a kőtörőgépnél

dolgoztunk […]. 1953. aug. 20-án amnesztiát kaptunk, Okányt elhagyhattuk, de

Budapestről továbbra is ki voltunk tiltva.” *(Poich Lorándné visszaemlékezése, 2010)*

„A magyar katolikus püspöki kar szembefordult a magyar dolgozó nép millióinak

békeakaratával, kirekesztette magát a békéért küzdő magyar dolgozók közösségéből

és szócsövévé vált a hatalmukat vesztett volt uralkodó osztályoknak, kizsákmányoló

rétegeknek, amelyeknek egyetlen reménysége a harmadik világháború, a nyugati

imperialisták fegyveres segítsége, az atombomba.” (*A Magyar Dolgozók Pártja Központi*

*Vezetőségének határozata a klerikális reakció elleni harcról, 1950)*

*Plakát, 1949*

„Kádár: Hajlandó vagy-e megmondani mindazt, amit tettél, és úgy, ahogy tetted, és

kinek az érdekében tetted, kinek az utasítására, kinek a jóváhagyásával, kinek a javára

tetted? […] Rajk: Egy kérésem lenne. A kérésem pedig csak az lenne, hogy addig is,

míg az ügy tisztázódik velem kapcsolatban, és lezárul az ügy, hogy a feleségemnek ne

legyen semmi bántódása. Farkas Mihály [honvédelmi miniszter]: Ez a magatartásától

függ.” *(Jegyzőkönyv Rajk László vallatásáról, 1949)*









